stanford-oval/wikipedia huggingface dataset:
Suomen kuntavaalit
Vaalikelpoisuus

Kuntavaaleissa vaalikelpoisia ovat henkilöt, joiden kotikunta on ko. kunnassa ja jotka ovat jossain kunnassa äänioikeutettuja. Vaalikelpoisia eivät kuitenkaan ole valtion virkamiehet jotka hoitavat kunnallishallintoa koskevia valvontatehtäviä, kunnan palveluksessa olevat henkilöt jotka toimivat tietyissä johtavissa ja vastuullisissa tehtävissä sekä kunnan määräysvallassa olevan yhteisön tai säätiön sekä kuntayhtymän palveluksessa olevat henkilöt, jotka voidaan asemaltaan rinnastaa em. kunnan palveluksessa olevaan henkilöön.
Vaalikelpoisuus määräytyy lähtökohtaisesti sen mukaan missä kunnassa äänestäjä on väestötietojärjestelmässä 51. päivänä ennen vaalipäivää, mutta henkilön muuttaessa vaalikelpoisuus seuraa mukana. Keskusvaalilautakunta tarkastaa kotikunnan 34. päivänä ja ehdokasluetteloon voidaan tehdä korjauksia vielä 32. päivänä ennen vaalipäivää, joten sama henkilö voi olla ehdolla eri kunnassa kuin minkä alueella hän äänestää samoissa vaaleissa.
Vaalitapa

Kuntavaalit toimitetaan samojen periaatteiden mukaan kuin eduskuntavaalitkin, eli tulokset lasketaan vaalipiireittäin D’Hondtin menetelmällä. Vaalipiireinä ovat kunnat. Ehdokkaita voivat asettaa rekisteröidyt puolueet ja valitsijayhdistykset. Valitsijayhdistyksen perustamiseen vaaditaan kymmenen äänioikeutetun allekirjoittama asiakirja. Oikeusministeriön päätöksellä pienessä kunnassa voidaan kelpuuttaa jopa vain kolmen äänioikeutetun muodostama valitsijayhdistys. Ehdokkaiden pitää olla kunnan asukkaita. Vaalikelpoisuudelle asetetaan kuntalaissa joitain rajoituksia: ehdokas ei saa olla johtavassa asemassa kunnan palveluksessa tai vastaavissa tehtävissä kunnan johtamassa yhteisössä tai kuntayhtymässä. Kunta-asioita valvovat valtion virkamiehetkään eivät ole kunnallisvaaleissa vaalikelpoisia.
Ahvenanmaalla kunnallisvaalit toimitetaan maakunnan omien säädösten mukaisesti. Vaalit toimitetaan joka neljäs vuosi, samanaikaisesti maakuntapäivävaalien kanssa.
Vaalien järjestelyssä tapahtuneesta virheestä tai lainvastaisuudesta voi valittaa hallinto-oikeuteen, joka voi oikaista vaalien tuloksen tai määrätä vaalit uusittaviksi. Kunnallisvaalit on uusittu Enontekiöllä (1972), Humppilassa (1980) ja Keminmaalla (1996). Vuoden 2008 vaalit uusittiin Kauniaisissa, Vihdissä, ja Karkkilassa sähköisen äänestysjärjestelmän ongelmista johtuen.
Aiheesta muualla

Wikimedia Commonsissa on kuvia tai muita tiedostoja aiheesta .
Vaalit
Vaalilaki
Suomen kunnat
| --- | --- |
Hallinto:  Kuntavaalit  Kunnanvaltuusto Suomessa  Kunnanhallitus Suomessa  Kunnanjohtaja Suomessa  Kunnanvaltuuston puheenjohtaja  Kunnanhallituksen puheenjohtaja  Kuntayhtymä  Suomen Kuntaliitto  Suomen kunnanvaakunat  Kuntanumero  Pitäjänkokous  Kuntakokous 
Kuntaluettelot:  Luettelo Suomen kunnista  Luettelo Suomen entisistä kunnista  Luettelo Suomen kunnista väkiluvun mukaan  Luettelo Suomen kunnista pinta-alan mukaan  Luettelo Suomen kunnista perustamisvuoden mukaan  Luettelo Suomen kuntien koordinaateista  Luettelo Suomen ruotsin- ja kaksikielisistä kunnista  Luettelo Suomen kunnista postinumeropiireittäin  Luettelo Suomen postinumeroista kunnittain  Luettelo Suomen rannikkokunnista  Luettelo Suomen kuntanumeroista  Luettelo Suomen kunnista vuonna 2008 
Kaupunkiluettelot:  Suomen kaupungit  Luettelo Suomen kaupungeista  Luettelo Suomen entisistä kaupungeista  Luettelo Suomen kaupungeista perustamisvuoden mukaan 
Suomen kuntauudistukset:  Vuoden 1865 kunnallisasetus  Suuri kuntauudistus (1961–1982)  Kunta- ja palvelurakenneuudistus (2005–2012)  Sote-uudistus (2011–) 
Kuntamuutokset:  Kuntajakolaki  Kuntaliitos Suomessa  Luettelo kuntaliitoksista Suomessa kunnittain  Kuntaliitokset Suomessa ilman yhteistä rajaa  Luettelo Suomen kuntien nimenmuutoksista  Alueliitos  Luettelo osakuntaliitoksista Suomessa 
Historialliset kuntamuodot:  Suomen keskiaikaiset seurakunnat  Luettelo Suomen kirkkopitäjistä  Kaupunki  Kauppala  Luettelo Suomen kauppaloista  Maalaiskunta  Epäitsenäinen kauppala  Taajaväkinen yhdyskunta  Luettelo Suomen taajaväkisistä yhdyskunnista  Vanhat kaupungit Suomessa  Uudet kaupungit Suomessa  Suomen laittomat kunnat 
Äänestysaktiivisuus Suomen kunnallisvaaleissa 1976–2012.
Lehmolampi (Hirvensalmi)

| Lehmolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°41′25″N, 26°34′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Kapakkolampeen 
Järvinumero:  14.851.1.017
Mittaustietoja
Pinnankorkeus:  98 m  
Pituus:  310 m  
Leveys:  40 m  
Rantaviiva:  0,66 km  
Pinta-ala:  1,074 ha  
Saaria:  ei saaria 
  [ ohje ]  
Lehmolampi  on Etelä-Savossa Hirvensalmella  Hämeenmäen lähellä sijaitseva lampi.
Maantietoa

Lampi on 310 metriä pitkä, 40 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Ylä-Suonteen lähialueeseen (14.851) se kuuluu. Lammen vedenpinnan korkeus on 98 metriä mpy.
Banaanikärpäsen nykyinen tutkimus

Banaanikärpäsen nykyistä tutkimusta tehdään lähes kaikilla biologian ja lääketieteen osa-alueilla. Nykyään banaanikärpänen onkin yksi yleisimmin biologiassa käytetyistä malliorganismeista, jota käytetään sadoissa laboratorioissa ja josta on eristetty kasvatuksiin tuhansia genotyypiltään erilaisia mutanttikantoja. Myös lajin koko genomin emäsjärjestys on selvitetty jo vuonna 2000, vuotta ennen ihmisen genomia. Erityisesti banaanikärpäsiä käytetään geneettisissä ja fysiologisissa tutkimuksissa, sekä lääketieteessä erilaisten sairauksien tautimallina. Koska ihmisen ja banaanikärpäsen geenitoimintojen on havaittu olevan pohjimmiltaan melko samanlaisia, voidaan kärpäsellä saatuja tuloksia soveltaa usein myös ihmisellä.
Banaanikärpästutkimuksen edut nykytutkimuksessa

Pelkkä sattuma tai tutkimuksen pitkä historia eivät ole syynä banaanikärpäsen suosioon tutkimuskohteena tai sen valintaan tutkimuksen malliorganismiksi. Banaanikärpäsen käyttöön ovat koko tutkimuksen historian ajan vaikuttaneet useat seikat, kuten:
Lajin kasvattamisen helppous, nopeus ja halpuus
Pieni kromosomisto
Geneettisen rekombinaation puuttuminen koirailta
Useita mutaatiokantoja, uusien mutaatioiden tuottaminen helppoa
Nykyistä tutkimusta ovat sen lisäksi edistäneet huomattavasti:
Olemassa olevan tutkimuksen valtava määrä
Tutkijayhteisön ylläpitämät kantakeskukset ja mahdollisuus tilata lähes kaikkia mutanttikantoja
Suuri määrä käytettävissä olevia geenimuuntelutekniikoita
Sekvensoitu genomi
Genomin samankaltaisuus ihmisen ja muiden selkärankaisten kanssa
Erityisesti kärpästen kasvattamisen helppous, edullinen hinta, nopeus ja pitkä tutkimusperinne ovat tehneet banaanikärpäsestä suositun tutkimuskohteen. Samoin monipuolinen kokeellinen tutkimus on banaanikärpäsellä luonnollisesti huomattavasti helpompaa kuin esimerkiksi ihmisellä, joka puoltaa sen käyttöä varsinkin ihmisten sairauksien tutkimisessa. Nykyään monien uusien geenimuuntelutekniikoiden kehitys, kuten siirto- ja poistogeenisten yksilöiden tuottaminen tai kohdennettu mutageneesi on mahdollistanut geenien toiminnan ja säätelyn entistä yksityiskohtaisemman selvittämisen. Lyhyen sukupolvenkierron vuoksi kokeiden tulokset ovat myös nopeasti nähtävissä. Tämän lisäksi jo olemassa olevan tiedon ja tutkimuksen valtava määrä jouduttaa uuttakin tutkimusta. Internetin kehityksen myötä alan tutkijat ovat myös verkostoituneet entistä voimakkaammin. Kärpästutkijat ovat tosin kautta historian muodostaneet poikkeuksellisen tiiviin yhteisön, jonka sisällä tiedon kulku ja esimerkiksi erilaisten kantojen vaihto on perinteisesti ollut hyvin vapaata.
Aiheesta muualla

FlyBase – Kattava tietopankki banaanikärpäsen ja sen sukulaislajien tutkimuksesta, genetiikasta ja molekyylibiologiasta (englanniksi)
The WWW Virtual Library: Drosophila – Portaali erilaisiin verkossa oleviin banaanikärpässivustoihin (englanniksi)
Tanhuhovi

| Tanhuhovi |
| --- | --- |
 Tanhuhovin tanssipaikka
Osoite:  Hankoniementie 50, 08700 Lohja
Koordinaatit:  60°13′13″N, 024°01′56″E
Perustettu:  1967
Omistaja:  yksityinen
Tanssilattia:  700 m², suorakulmio + tanssisali, koivuparketti, ei tolppia
Tanssikausi:  syyskuu - toukokuu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tanhuhovi on Lohjalla, lähellä Tynninharjun kauppakeskittymää sijaitseva tanssilava. Se on vuonna 1967 avattu yksityinen tanssin harrastajien tanssipaikka. Tanssit sammuivat 2023 alkaakseen uudelleen syyskuussa 2024.Samalla Tanhuhovi sai uuden nimen ja siitä tuli Ykkös-Lohja Areena. Tanhuhovi nimi säilyy kuitenkin myös jatkossa kun kiinteistön tanssisali säilyy vanhaan tapaansa ja se on nimetty Tanhuhovi-saliksi.
Tanhuhovi oli 60-luvulta lähtien tanssikansan kohteena. Siitä tuli vuosikymmenten aikana legendaarinen juhlapaikka niin kaupungille, yrityksille kuin yksityisille. Se on nähnyt messuja, tapahtumia, discoilua ja ennenkaikkea tansseja.
Syksystä 2024 alkaen tanssit jatkuvat joka lauantain tansseilla alkaen kello 19. Illan aikana ovat normaalit naisten haut! Aikataulut löydät Tanhuhovi-salista. Tulevat tanssiesiintyjät ilmoitetaan Tanhuhovin  verkkosivuilla.
Vuodesta 2024 alkaen Tanhuhovi on paljon muutakin kuin vain tanssipaikka. Saneerauksen  yhteydessä discosta tuli Padel-kenttiä. Padelia pelataan nyt kolmella kentällä, yhdellä kaksipelikentällä ja kahdella nelinpelikentällä PadeLohjan alaisuudessa. Padel kenttien lisäksi tiloihin on avattu uusi ravintola, ravintola Aroma, joka palvelee sekä lounasasiakkaita syksystä 2024 alkaen, että tanssiväkeä ja muuta ilta-asiakkaita illallisravintolana.
Tanhuhovissa on myös Ole.fit kuntokeskus ja sen ohjatut ryhmäliikuntatunnit.
Aiheesta muualla

| n k Perustiedot Wikidatassa: Tanhuhovi (Q18662282)ohje |
| --- | --- |
esiintymä kohteesta: tanssisali
valtio: Suomi
sijaitsee hallinnollisessa alueyksikössä: Lohja
koordinaatit: 60°13′13″N 24°01′56″E﻿ / ﻿60.2203°N 24.0322°E﻿ / 60.2203; 24.0322
Gust Alonen

| Gust Alonen |
| --- | --- |
 Gust Alosen pidätyskuva vuodelta 1919.
Henkilötiedot
Syntynyt: 21. maaliskuuta 1877 Ruotsi
Kuollut: 1953 (75–76 vuotta) Cookin piirikunta, Illinois, Yhdysvallat
Kansalaisuus:  suomalainen
Ammatti:  ay-aktiivi, toimittaja ja kirvesmies
Puoliso:  Ida Alonen
Lapset:  Elmer Alonen
Muut tiedot
Järjestö:  Industrial Workers of the World
Gust Samuel Alonen (21. maaliskuuta 1877 Ruotsi – 1953 Cookin piirikunta, Illinois, Yhdysvallat) oli amerikansuomalainen ammattiyhdistysaktiivi ja anarkisti. Hän tuli tunnetuksi vuonna 1919, kun hänet tuomittiin yhdessä Carl Päiviön kanssa yli neljän vuoden vankeusrangaistukseen vallankumouksellisen materiaalin levittämisestä.
Ruotsista siirtolaiseksi

Gust Alonen syntyi suomalaisille vanhemmille Ruotsissa, josta hän muutti perheensä mukana jo lapsena Suomeen. Oikeudenkäynnissä antamansa kertomuksen mukaan Alonen teki töitä jo kuusivuotiaasta lähtien ja työskenteli muun muassa sekätyömiehenä, maalarina, puuseppänä ja metsätyömiehenä. Yhdysvaltoihin hän matkusti ensimmäistä kertaa siirtolaisena vuonna 1894. Alonen teki neljän vuoden ajan metsätöitä Kaliforniassa, muutti sen jälkeen Australiaan ja palasi jälleen Pohjois-Amerikkaan 1906. Alonen työskenteli Kalifornian lisäksi New Yorkin ja Oregonin osavaltioissa, kunnes hän vuonna 1913 muutti taas lyhyeksi aikaa Australiaan. Toukokuussa 1914 hän palasi San Franciscoon ja muutti sieltä kahden vuoden kuluttua New Yorkiin, jossa Alonen oli puuseppänä ja telakkatyöläisenä.
Aktivismi ja vankeustuomio

Alonen kuului 1910-luvun alkuvuosista lähtien anarkosyndikalistiseen Industrial Workers of the World -ammattiliittoon. Amerikkalaisen feministin ja kommunistijohtajan Elizabeth Gurley Flynnin mukaan hän toimi Carl Päiviön kanssa IWW:n suomalaisen Bronxin osaston sisälle syntyneessä radikaalissa ryhmittymässä. Se halusi lakkojen ja mielenosoitusten sijaan esimerkiksi sabotaasia ja muuta suoraa toimintaa. Venäjällä pari vuotta aikaisemmin tapahtuneen lokakuun vallankumouksen johdosta viranomaiset olivat alkaneet pelätä vastaavan radikalismin kasvua myös Yhdysvalloissa. Tämän ”punaisen uhan” torjumiseksi maan hallitus aloitti työväenliikkeeseen kohdistuneita pakkotoimia, joiden kohteeksi joutuivat myös Alonen ja Päiviö. He olivat julkaisseet Luokkataistelu-nimistä lehteä, jonka viranomaiset katsoivat sisältävän vallankumouksellista materiaalia.
Kesäkuussa 1919 lehdistön toimintaa valvonut niin sanottu Luskin komitea teki ratsian IWW:n toimitiloihin Manhattanilla. Sen yhteydessä takavarikoitiin muun muassa Alosen ja Päiviön toimittaman lehden numeroita. Syytteen heille toi lopulta maaliskuussa 1919 julkaistu artikkeli, jossa kyseenalaistettiin rauhanomainen vallankumous. Alonen ja Päiviö pidätettiin elokuussa, ja lokakuussa käynnistyneen oikeudenkäynnin jälkeen he saivat 4–8 vuoden vankeusrangaistukset ”rikollisesta anarkismista”. Ne olivat ensimmäiset kyseisen lakipykälän mukaan New Yorkin osavaltiossa annetut tuomiot. Heitä uhattiin myös maastakarkotuksella, mutta sitä ei kuitenkaan pantu täytäntöön.
Vankeustuomion jälkeen

Alonen kärsi aluksi tuomiotaan Auburnin vankilassa, josta hänet myöhemmin siirrettiin Sing Singin vankilaan. Alonen vapautui vuonna 1923. Hän asettui puolisonsa Idan kanssa New Yorkin Westchesteriin perustettuun Mohegan Colony -nimiseen anarkistiseen yhteisöön, jossa asui myös puolenkymmentä muuta suomalaisperhettä ja lisäksi paikkakunnalle oli muuttanut lukuisia muita vasemmistolaisia. Alonen työskenteli kirvesmiehenä ja auttoi muun muassa rakentamaan yhteisön koulua, joka toimi espanjalaisen anarkistin Francisco Ferrerin luoman ”nykyaikaisen koulun” (Escuela Moderna) mallin mukaisesti. Hänen tiedetään olleen myös kiinnostunut luontaishoidoista ja luonnonmuokaisesta ravinnosta. Lisätienestejä Alonen hankki muun muassa toimimalla joulukuusikauppiaana.
Gust Alosen viimeisistä vuosista ei ole tarkkaa tietoa, mutta hän asui perheineen Westchesterin piirikunnan Peekskillissä. Joidenkin lähteiden mukaan Alonen olisi kuollut Illinoisin osavaltiossa vuonna 1953, mutta professori Paul Avrichin kirjoittaman historiikin mukaan hän menehtyi auto-onnettomuudessa kotikaupungissaan, jossa myös Alosen Kankaanpäästä kotoisin ollut puoliso kuoli vuonna 1982. Pariskunnan poika Elmer syntyi 1920.
Melo (artisti)

| MELO> Henkilötiedot |
| --- | --- |
Koko nimi:  Niko Katavainen
Syntynyt: 5. kesäkuuta 1996 (ikä 28)
Ammatti:  rap-artisti
Muusikko
Taiteilijanimi:  MELO, Meloplease
Laulukielet:  suomi
Aktiivisena:  2018–
Tyylilajit:  rap, trap, hyperpop, rock, indie rock, shoegaze, grunge
Soittimet:  kitara, rummut, basso
Levy-yhtiöt:  Skorpioni
Aiheesta muualla
Kotisivut
  [ Muokkaa Wikidatassa ] [ ohje ]  
Niko Katavainen, taiteilijanimeltään MELO (s. 5. kesäkuuta 1996lähde?), on suomalainen rap-artisti, joka on julkaissut kuusi albumia ja kaksi EP:tä.
Nummelassa kasvanut Melo (oikealta nimeltään Niko Katavainen) kiinnostui rap-kulttuurista nuorena pelatessaan Skate 3 -videopeliä PlayStation-konsolilla ja katsoessaan YouTube-videopalvelusta aiheeseen liittyviä videoita. Hänen musiikillinen polkunsa alkoi biittien tekemisellä FL Studio -ohjelmalla, inspiroituneena Chief Keefin läpimurrosta. Biittien tekeminen kuitenkin jäi, kunnes Yung Leanin nousukiito herätti hänen innostuksensa uudelleen. Pian Melo alkoi ystäviensä kannustamana myös räppäämään ja julkaisi ensimmäiset kappaleensa SoundCloud-suoratoistopalvelussa.
Ensimmäiset keikkansa Melo teki Pajafellan lämmittelijänä. Hänen ensimmäinen soolokeikkansa järjestettiin Helsingin Valkoisessa Salissa, jossa hän keikan jälkeen tapasi Skorpioni-levy-yhtiön edustajan ja teki yhtiön kanssa levytyssopimuksen.
Melon ensimmäinen albumi Freda4Eva julkaistiin vuonna 2018. Vuonna 2019 julkaistu toinen albumi Elektri nousi virallisen albumilistan kymmenenneksi ja Melo oli ehdolla vuoden tulokkaaksi Emma-gaalassa 2020. Vuonna huhtikuussa 2021 julkaistu Glitter nousi ilmestyttyään virallisen albumilistan sijalle 2. Kesäkuussa 2022 julkaistu neljäs albumi Helena nousi virallisen albumilistan sijalle 38. Seuraavana vuonna 2023 hänen albuminsa m<3lo nousi virallisen albumilistan sijalle 11. Hän oli ehdolla vuoden alternativeksi Emma-gaalassa 2024.Vuonna 2024 hänen kuudes albumi Noidankehä ylsi virallisen albumilistan sijalle 5. Hän on ehdolla vuoden alternativeksi Emma-gaalassa 2025.
Melon kuvaillaan kuuluvaan tyylillisesti suomirapin uuteen aaltoon yhdessä esimerkiksi Cledoksen ja Iben kanssa mutta erottuvan joukosta "tummanpuhuvammalla soundillaan".
Yksityiselämä

Katavainen on suorittanut varusmiespalveluksensa 1/16 -saapumiserässä meritiedustelijana Rannikkoprikaatissa Upinniemellä.
Katavainen on voittanut sormiskeittauksen SM-kisat vuonna 2010.
Katavainen seurustelee musiikkiartisti Aino Morkon kanssa.
Diskografia > Albumit

| Nimi | Albumin tiedot | Listasijoitukset> Albumilista |
| --- | --- | --- |
| FREDA 4EVA |  Julkaistu: 28. syyskuuta 2018  Levy-yhtiö: Skorpioni  Formaatti: Digitaalinen | — |
| ELEKTRI |  Julkaistu: 20. marraskuuta 2019  Levy-yhtiö: Skorpioni  Formaatti: Digitaalinen, MS | 10. |
| GLITTER |  Julkaistu: 2. huhtikuuta 2021  Levy-yhtiö: Skorpioni  Formaatti: Digitaalinen, LP, CD | 2. |
| Helena |  Julkaistu: 17. kesäkuuta 2022  Levy-yhtiö: Skorpioni  Formaatti: Digitaalinen, LP, CD, MS | 38. |
| m<3lo |  Julkaistu: 28. huhtikuuta 2023  Levy-yhtiö: Skorpioni  Formaatti: Digitaalinen, LP | 11. |
| NOIDANKEHÄ |  Julkaistu: 11. lokakuuta 2024  Levy-yhtiö: Skorpioni  Formaatti: Digitaalinen, LP | 5. |
Diskografia > EP:t

| Nimi | Albumin tiedot |
| --- | --- |
Matalapaine:  Julkaistu: 1. tammikuuta 2018  Levy-yhtiö: Skorpioni  Formaatti: Digitaalinen
AKTIVE EP:  Julkaistu: 8. toukokuuta 2019  Levy-yhtiö: Skorpioni  Formaatti: Digitaalinen
Diskografia > Singlet

| Nimi | Vuosi | Listasijoitukset> Single- lista | Listasijoitukset> Radio- lista | Albumi |
| --- | --- | --- | --- | --- |
| "Tappakaa" | 2018 | – | – | — |
| "Krush" | 2018 | – | – | — |
| "Kaikki" (mukana ibe) | 2018 | – | – | — |
| "ching* ching*" | 2018 | – | – | FREDA 4EVA |
| "SICKBOY" (mukana Fabe) | 2019 | – | – | — |
| "MARIMEKKO" (mukana BAKA®) | 2019 | – | – | — |
| "TIEN PÄÄL" (mukana ibe) | 2019 | – | – | — |
| "Viaton" | 2020 | – | – | — |
| "e" | 2021 | 15. | 99. | GLITTER |
| "Moncler" | 2021 | – | – | GLITTER |
| "X5" (mukana ibe) | 2022 | – | – | — |
| "Varovasti" | 2023 | – | – | m<3lo |
| "Rakkaus Ei Asu Täällä" | 2023 | – | – | m<3lo |
| "Jumala" (mukana Paperi T) | 2023 | – | – | m<3lo |
| "sim" | 2024 | – | – | — |
| "pää eel" | 2024 | – | – | — |
| "camouflage" | 2024 | – | – | — |
| "paperihaavoi" | 2024 | 26. | – | — |
Diskografia > Vierailijana

| Nimi | Vuosi | Listasijoitukset> Single- lista | Listasijoitukset> Radio- lista | Albumi |
| --- | --- | --- | --- | --- |
| "EDGY" (iben ja Bizin kanssa) | 2019 | – | – | IBELIUS |
| "RELOAD" (Fettin kanssa) | 2019 | – | – | KATTOHUONEISTO EP |
| "Vastuu" (Turistin ja KC:n kanssa) | 2019 | – | – | Maailmankiertue |
| "JUDO CHOP" (OPA:n kanssa) | 2019 | – | – | — |
| "HARAJUKU" (Turistin kanssa) | 2020 | – | – | Maailmankiertue |
| "Kasipallo" (Figaron kanssa) | 2020 | – | – | Kaikki tai ei mitään EP |
| "Pakattun" (Jore & Zpoppan kanssa) | 2020 | – | – | Eskimo Tape |
| "Kaikki Hyvä Tulee Aikanaan" (SKII6:n kanssa) | 2020 | – | – | Kaikki Hyvä Tulee Aikanaan |
| "Mul on kaikki" (ANI:n ja williamin kanssa) | 2021 | – | – | — |
| "Hodari" (Slikin ja SKII6:n kanssa) | 2021 | – | – | — |
| "MÄTRIX" (Cledoksen kanssa) | 2021 | – | – | KAZAMA EP |
| "Elon Musk" (Turistin kanssa) | 2021 | – | – | Linnunrata |
| "Linea Rossa (Still Ok)" (Glaydenin kanssa) | 2022 | – | – | — |
| "Mama We Made It" (Sexmanen kanssa) | 2024 | 18. | – | Sanansaattaja |
| "Anarkiaa" (Kuben kanssa) | 2024 | – | – | NEVERSELLOUT |
Diskografia > Muut listasijoitukset

| Nimi | Vuosi | Listasijoitukset> Single- lista | Listasijoitukset> Radio- lista | Albumi |
| --- | --- | --- | --- | --- |
| "JOHANNES KASTAJA" | 2024 | 30. | – | NOIDANKEHÄ |
Musiikkivideot

| Nimi | Vuosi | Ohjaaja(t) |
| --- | --- | --- |
| "Tajuton / RIP" | 2018 | Bajo |
| "Kaikki" | 2018 | Jens Zitting |
| "SICKBOY" | 2019 | Jens Zitting & Rasmus Purola |
| "Tiikeri" | 2019 | Bajo Helsinki |
| "TIEN PÄÄL" | 2019 | Bajo Helsinki, Jenz Zitting, Rasmus Purola |
| "VOLKSWAGEN" | 2019 | Rasmus Purola |
| "Viaton" | 2020 | Rasmus Purola |
| "e" | 2021 | Rasmus Purola |
| "Ihasama" | 2021 | Bajo + Simo Pukkinen |
| "Minä vs. Maailma" | 2021 | Henrik Suhonen |
| "Varovasti" | 2023 | Rasmus Purola |
| "Rakkaus Ei Asu Täällä" | 2023 | Rasmus Purola |
| "Jumala" | 2023 | Rasmus Purola |
| "melon maailma" | 2023 | Rasmus Purola |
| "sim" | 2024 | Rasmus Purola |
| "camouflage" | 2024 | Rasmus Purola |
Wu-kiina

| wu-kiina |
| --- | --- |
 Wu-kiinan puhuma-alue
Oma nimi:  吳語 /wuny/
Tiedot
Alue:   Kiina
Puhujia:  81,5 miljoonaa
Sija:  18.
Kirjaimisto:  kiinalainen kirjaimisto latinalaiset aakkoset
Kielitieteellinen luokitus
Kielikunta:  Sinotiibetiläiset kielet
Kieliryhmä:  kiinalaiset kielet
Kielikoodit
ISO 639-3:  wuu
 Ohje 
Puhuttua Linhain wu-kiinaa
Wu-kiina on Kiinan toiseksi puhutuin kieli mandariinikiinan jälkeen. Se on eräs kiinalaisista kielistä, jotka käyttävät samaa kiinalaista kirjoitusta, mutta eivät ole puhuttuna keskenään ymmärrettäviä.
Wu-kiinaa puhutaan enemmistökielenä Shanghain itsehallinnollisessa kunnassa ja Zhejiangin maakunnassa. Lisäksi sitä puhutaan ympäröivällä alueella Jiangsun, Anhuin ja Fujianin maakunnissa. Vuoden 1991 väestönlaskennan mukaan wu-kiinan puhujia oli 87 miljoonaa, jonka jälkeen luku kasvoi väestönkasvun myötä 90–95 miljoonaan. 2020-luvun alussa puhujia oli 81,5 miljoonaa, mikä tekee siitä maailman 18. puhutuimman kielen.
Kieltä voidaan kirjoittaa kiinalaisten kirjoitusmerkkien lisäksi myös latinalaisin aakkosin.Historiassa Wu-kiinaksi Raamatut kirjoitettu kokonaan latinalaisella.
Kiinan kansantasavallan perustamisen jälkeen kielen puhujia on yhä enenevissä määrin pyritty saamaan puhumaan standardimandariinikiinaa, jota käytetään mm. median ja koulutuksen kielenä Wu-kiinan sijaan.
Äänteet > Konsonantit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | labiaali | labiodentaali | alveolaari | palataali | velaari | glottaali |
| klusiili | b p pʰ |  | d t tʰ |  | g k kʰ | ʔ |
| nasaali | m |  | n | ɲ | ŋ |  |
| hankausäänne |  | v f | z s | ʒ ʃ |  | ɦ h |
| affrikaatta |  |  | ts tsʰ | dʒ tʃ tʃʰ |  |  |
| lateraali |  |  | l |  |  |  |

Wu-kiinassa on kolmenlaisia konsonantteja: soinnillisia, soinnittomia ja aspiroituja soinnittomia konsonantteja.
Äänteet > Vokaalit

Wu-kiinassa vokaaleiden ääntäminen vaihtelee murteittain. Vaihtoehtoiset ääntämykset on merkitty kauttaviivalla.
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Etinen |  | Keskinen |  | Takainen |
| Suppea | i y |  |  |  | u/v |
| Puolisuppea | e | ø |  | ɵ/ɤ | o/ʊ |
| Puoliväljä |  | ɛ | ə/ɐ |  | ɔ |
| Väljä |  |  | a |  |  |
Äänteet > Toonit

Wu-kiina on tonaalinen kieli muiden kiinalaisten kielten tapaan, mutta joissakin wu-murteissa ei ole merkitystä vaan ainoastaan sävelkorkeudella, esim. shanghainkiinassa on kaksi sävelkorkeutta: korkea ja matala. Sävelkorkeus on erottamaton osa jokaista tavua. Näin ollen sanan merkitys muuttuu, mikäli se lausutaan eri äänenkorkeudella. Esimerkiksi sana ”mo” tarkoittaa matalalla sävelkorkeudella sulkaa (毛mɔ˩˩˧) ja korkealla äänenkorkeudella kissaa (猫mɔ˥˧).